EkBass/fiwiki-20250220-pages-articles huggingface dataset:
Juutalaisten territorialismi

Territorialismi tai statismi oli juutalainen poliittinen liike riittävän laajojen juutalaisalueiden muodostamiseksi. Liikkeen tavoitteena ei ollut välttämättä oman itsenäisen maan perustaminen. == Territorialismin kehittyminen == Ennen vuotta 1905 jotkin sionistijohtajat suhtautuivat vakavasti ehdotuksiin juutalaisten kotimaista Palestiinan ulkopuolella. Theodor Herzlin kirja Der Judenstaat vaati juutalaisvaltion perustamista Palestiinaan tai Argentiinaan. Useat sosialistiset sionistiryhmät olivat sionisteja jyrkempiä vaatimuksissaan. Vuonna 1891 paroni Maurice de Hirsch perusti juutalaisen siirtokuntayhdistyksen, jonka tavoitteena oli auttaa juutalaisten massamuuttoa Venäjältä ja Itä-Euroopan valtioista tarjoamalla heille asuinpaikka yhdistyksen Pohjois- ja Etelä-Amerikasta hankkimille maille perustetuissa maatalousyhdyskunnissa. Vuonna 1903 Britannia perusti Ison- Britannian Uganda-ohjelman nykyisen Kenian alueelle. Ohjelman tarkoituksena oli tarjota alue juutalaisille. Herzl aluksi hylkäsi ajatuksen, sillä hän piti Palestiinaa parempana paikkana. Huhtikuussa 1903 Chișinăussa tapahtuneen juutalaisvastaisen mielenosoituksen jälkeen Herzl esitteli Britannian ohjelman kuudennelle sionistikongressille. Huolimatta kireästä tilanteesta suunnitelma jakoi mielipiteitä. Suunnitelman tutkimiseksi perustettiin komitea, joka jatkoi toimintaa vuoteen 1905 saakka. Vastauksena Britannian ohjelmaan Israel Zangwillin johtama juutalainen territorialistinen organisaatio erosi sionistiliikkeestä. Se pyrki perustamaan juutalaisalueita eri puolille Yhdysvaltoja, Afrikkaa, Aasiaa ja Australia, mutta se ei onnistunut kovin hyvin. Organisaatio lakkautettiin vuonna 1925. Natsien vaikutusvallan kasvaessa ja juutalaisiin kohdistuneen uhan vallitessa Isaak Steinberg perusti Yhdysvalloissa Freeland Leaguen vuonna 1935. Organisaatio pyrki, epäonnistuneesti, ajamaan juutalaisten autonomiaa hankkimalla laajoja maa- alueita Ecuadorista, Australiasta ja Surinamesta. Yksi kuuluisimmista suunnitelmista oli Kimberley plan, jonka tavoitteena oli asuttaa 75 000 Euroopasta paennutta juutalaista Kimberley]n alueelle läntiseen Australiaan. Israelin valtion perustamisen jälkeen vuonna 1948 Steinberg kritisoi sionistihallituksen politiikkaa, ja jatkoi pyrkimyksiään luoda ei- nationalistisia juutalaisalueita eri puolille maailmaa. Steinbergin kuoltua vuonna 1957 Freeland Leaguen toimintaa johti Mordkhe Schaechter, joka vähitellen siirsi yhdistyksen toiminnan painopisteen juutalaiskulttuuria tukevaan toimintaan. luokka:Juutalaisuuden historia
Kenneth Fuchs

Kenneth Fuchs (s. 1956) on yhdysvaltalainen säveltäjä. Hän suoritti BA- tutkinnon Miamin yliopistosta ja MA-sekä tohtorintutkinnon Juilliard Schoolista. Häntä opettivat muiden muassa Milton Babbitt, David Del Tredici, David Diamond, Vincent Persichetti ja Alfred Reed. Nykyisin Fuchs toimii itse sävellyksen professorina Connecticutin yliopistossa.Naxos.com Albany Records julkaisi vuonna 2001 menestyneen CD:n, joka sisältää Fuchsin jousikvartetot 2, 3 ja 4. Myös Naxos on levyttänyt hänen tuotantoaan. Naxoksen levy, joka sisältää Fuchsin teokset An American Place (orkesterille), Eventide (konsertto englannintorvelle, harpulle, lyömäsoittimille ja jousiorkesterille) ja Out of the Dark (kamariorkesterille), sai vuonna 2005 kaksi Grammy-ehdokkuutta. == Lähteet == == Aiheesta muualla == * Viralliset sivut * Kenneth Fuchs Allmusic.comissa Luokka:Yhdysvaltalaiset säveltäjät Luokka:Vuonna 1956 syntyneet Luokka:Elävät henkilöt
HMS Bulwark (1899)

HMS Bulwark oli Britannian kuninkaallisen laivaston London-luokan taistelulaiva. == Valmistus == Alus tilattiin osana vuosien 1898–1899 laivasto-ohjelmaa Devonportin telakalta, missä köli laskettiin 20. maaliskuuta 1899. Alus laskettiin vesille 18. lokakuuta 1899 kumminaan Plymouthin laivastoaseman komentajan amiraali Sir Henry Fairfaxin puoliso Lady Fairfax. Se valmistui maaliskuussa 1902.Gardiner, Robert 1860–1905 s. 37 == Palvelus == Bulwark otettiin palvelukseen Devonportissa 11. maaliskuuta 1902, jolloin se liitettiin Välimeren laivastoon laivastonkomentajan amiraali Sir Compton E. Domvilen lippulaivana. Aluksen palvelukseenotto viivästyi uudistetun tulenjohtojärjestelmän asennuksen vuoksiConway's 1906–1921 s. 8. Alus palveli Välimerellä, kunnes se telakoitiin Devonportissa. Alus palasi palvelukseen 3. tammikuuta 1905 edelleen Välimeren laivaston komentajan amiraali lordi Charles Beresfordin lippulaivana. Alus palveli Välimerellä, kunnes se palasi 31. tammikuuta 1907 Devonportiin. Alus poistettiin palveluksesta 11. helmikuuta, mutta se palasi palvelukseen jo seuraavana päivänä runkomiehitettynä HMS Resolutionilta siirretyllä miehistöllä. Alus määrättiin Noreen sijoitettuja Kotilaivaston aluksia komentavan kontra-amiraalin lippulaivaksi. Kun alus oli yksiköidensä johdossa matkalla Queensberrystä Sheernessiin, se osui hiekkaharjanteeseen 26. lokakuuta 1907, kun osasto väisti kalastajia Pohjanmerellä 15 kilometriä Lemanin majakasta kaakkoon. Vaurioiden korjaaminen vaati telakoimista, ja yhdeksän teräslevyä jouduttiin vaihtamaan. Robert Falcon Scott astui alukselle palvelukseen 30. toukokuuta 1908 nuorimpana taistelulaivan komentajana. Alus poistettiin palveluksesta 17. elokuuta 1908 Chathamissa, ja se palasi palvelukseen seuraavana päivänä varustettuna HMS Majesticilta siirretyllä runkomiehistöllä. Miehistö täydennettiin 3. lokakuuta Devonportissa ja alus liitettiin Kanaalin laivastoon Devonportiin. Vuonna 1910 alus määrättiin Kotilaivaston 3. ja 4. taistelulaivaviiriköitä komentavan vara-amiraalin lippulaiva, mutta alus siirrettiin jo 25. huhtikuuta 1911 Chathamiin 3. viirikköön. Se poistettiin 1. syyskuuta Chathamissa palveluksesta korjattavaksi. Muutostöiden jälkeisten koeajojen aikana toukokuussa 1912 alus ajoi kahdesti karille Noren edustalla Barrow'n syvänteen reunoilla. Ensimmäisen maailmansodan puhjetessa aluksen päällikkönä oli G. I. Sclater, ja se oli liitettynä Kanaalin laivaston 5. taistelulaivueeseen. Alus oli 26. marraskuuta 1914 täydentämässä ammusvarostojaan Ketthole Reachissa Medwayssä, kun aluksella tapahtui tuhoisa räjähdys. Ainoastaan kaksitoista miehistönjäsentä pelastui. Tapahtuman oikeuskäsittely pidettiin joulukuussa, ja siinä todettiin räjähdyksen olleen onnettomuus, jonka syynä pidettiin ruudin räjähtämistä eikä kyetty osoittamaan tahallisuutta tai vahingontekoa. == Lähteet == * * * * === Viitteet === Luokka:Formidable-luokan taistelulaivat Luokka:Devonportissa valmistetut alukset Luokka:Yhdistyneen kuningaskunnan ensimmäisen maailmansodan taistelulaivat
Marylandin tasavalta

Marylandin tasavalta oli pieni afroamerikkalainen valtio vuodesta 1854 vuoteen 1857, jolloin se liitettiin nykyiseen Liberiaan. Pääasiassa Marylandin osavaltiosta vapautetut afroamerikkalaiset orjat muuttivat alueelle vuonna 1834. Vuonna 1838 yhdyskunnat liitettiin Liberian kansainyhteisöön, joka julistautui itsenäiseksi vuonna 1847. Maryland kuitenkin säilyi erillisenä nimellä, sillä Liberia halusi säilyttää alueella olleen kauppamonopolin. Alue julistautui itsenäiseksi 29. toukokuuta 1854 nimellä Maryland in Liberia. Maan pääkaupunki oli Harper. == Historia == Joulukuussa 1831 Marylandin osavaltio päätti ohjelmasta, jonka tehtävänä oli kuljettaa vapautettuja orjia Yhdysvalloista Afrikkaan. Maryland State Colonization Society perustettiin hoitamaan ohjelmaa. Ohjelman kestoksi määriteltiin 26 vuotta ja kustannuksiksi 10 000 dollaria. luokka:Liberian historia Luokka:Afrikan entiset valtiot Luokka:1850-luku
Pandeli Majko

Pandeli Majko (s. 15. marraskuuta 1967 Tirana) on albanialainen poliitikko. Hän toimi maansa pääministerinä vuosina 1998–1999 ja myöhemmin lyhyen aikaa vuonna 2002. Nykyään hän toimii kansanedustajana maansa parlamentissa, jossa hän on Albanian sosialistisen puolueen keskeisiä vaikuttajia. Majko on ollut yksi kaikkien aikojen nuorimmista pääministereistä: kun hänet ensimmäisen kerran valittiin tehtävään vuonna 1998, hän oli 30-vuotias.Tctubantia.nl (28.9.2010). Niet de allerjongste premier ==Lähteet== Luokka:Albanian pääministerit Luokka:Vuonna 1967 syntyneet Luokka:Elävät henkilöt
Marion Josserand

Marion Josserand (s. 6. lokakuuta 1986 Saint-Martin d'Hères) on ranskalainen freestylehiihtäjä. Hän voitti pronssia skicrossissa vuoden 2010 talviolympialaisissa. Freestylehiihdon maailmancupissa Josserand kilpaili ensimmäisen kerran tammikuussa 2007 sijoittuen yhdeksänneksi. Hän on voittanut yhden maailmancupin kilpailun. Vuonna 2007 hän oli MM-kisoissa kuudes. == Lähteet == * Luokka:Ranskalaiset olympiamitalistit Luokka:Ranskalaiset freestylehiihtäjät Luokka:Elävät henkilöt Luokka:Vuonna 1986 syntyneet
Smithinsaari

Smithinsaari () on Eteläisiin Shetlandinsaariin kuuluva saari Eteläisessä jäämeressä. Saari sijaitsee noin 25 kilometriä Low Islandista luoteeseen ja 40 kilometriä Snow Islandista lounaaseen. Saaren pinta-ala on 148 neliökilometriä ja se on kokonaan Imeonvuorien peittämä. Saaren ja samalla koko Eteläisten Shetlandinsaarien korkein huippu Mount Froster kohoaa 2105 metriin. Saari on nimetty kapteeni William Smithin mukaan, joka löysi saaren vuonna 1819. == Katso myös == * Luettelo maailman korkeimmista saarista == Lähteet == Luokka:Eteläiset Shetlandinsaaret
Jena Lee

Jena Lee (syntyjään Sylvia Garcia, s. 29. kesäkuuta 1987 Chile) on ranskalainen laulaja-lauluntekijä. Jena Lee syntyi Chilessä ja on syntymänimeltään Sylvia Garcia. Leen ollessa yhdeksän kuukauden ikäinen ranskalainen perhe adoptoi hänet. Lee varttui Oloron-Sainte-Mariessa Pyrénées- Atlantiquesissa Ranskassa ja kiinnostui musiikista neljävuotiaana. Kuudentoista vuoden iässä hän aloitti lukio-opinnot Ernest Couteaux'n lukiossa Saint-Amand-les-Eaux'ssa Nordin departementissa Pohjois-Ranskassa. Ylioppilastutkinnon suorittamisen jälkeen Lee työskenteli Pariisissa Mammouth- tavaratalossa säästäen rahaa laulajan uraa varten. == Diskografia == ===Albumit=== * Vous remercier, 2009 * Ma référence, 2010 ===Singlet=== * 2009 ** J'aimerais tellement ** Je me perds * 2010 ** Du style ** Éternise-moi ** Je rêve en enfer ** US Boy == Aiheesta muualla == * Jena Leen virallinen kotisivu Luokka:Ranskalaiset laulaja-lauluntekijät Luokka:Vuonna 1987 syntyneet Luokka:Elävät henkilöt
Rauhanjoukot

thumb|300px| Maat, joissa Rauhanjoukot työskentelevät (sininen) ja missä aiemmin työskennelleet (vaaleansininen). Rauhanjoukot (Peace Corps) on Yhdysvaltain hallituksen johtama vapaaehtoisohjelma sekä hallituksen asioimisto samalla nimellä. Rauhanjoukkojen ohjelma sisältää kolme tavoitetta: teknisen avun tarjonta, auttaa Yhdysvaltojen ulkopuolella olevia ihmisiä ymmärtämään Yhdysvaltain kulttuuria sekä auttaa yhdysvaltalaisia ymmärtämään muiden maiden kulttuureita. Yleisesti rauhanjoukkojen työ liittyy sosiaaliseen ja taloudelliseen kehitykseen. Perustamisvuodestaan 1962 lähtien yli 200 000 yhdysvaltalaista on liittynyt rauhanjoukkoihin toimien 139 valtiossa.http://www.peacecorps.gov/index.cfm?shell=about.fastfacts ==Lähteet== ==Aiheesta muualla== *Kotisivut Luokka:Kansainväliset järjestöt Luokka:Yhdysvaltain liittovaltion hallinto
Jäähdytysneste

Jäähdytysneste on lämmön siirtoon tarkoitettua nestettä. Jäähdytysneste kiertää tarkoitusta varten rakennetussa jäähdytysjärjestelmässä. Jäähdytysnesteitä käytetään hyvin monissa sovelluksissa: esimerkiksi voimalaitoksissa, polttomoottoreissa ja työstökoneissa. == Jäähdytysnesteen koostumus == === Polttomoottorit === right|thumb|Auton jäähdytysnesteen lämpömittari (vasen). Moottoreissa jäähdytysnesteellä tasataan sylinterilohkon lämpötilaa sekä siirretään liiallinen lämpöenergia pois. Jäähdytysnesteellä voidaan myös johtaa lämpöenergiaa ajoneuvon ohjaamon lämmittimeen. Yksinkertaisimmillaan jäähdytysneste voi olla pelkkää vettä, mutta veden taipumus aiheuttaa korroosiota sekä olematon pakkaskestävyys rajoittavat sen käyttöä. Varsinainen jäähdytysneste voi olla esimerkiksi etyleeniglykolia tai propyleeniglykolia. Seostamalla etyleeniglykolipohjaista nestettä veteen 50:50-seossuhteella, saadaan seoksen pakkaskestävyydeksi -36 celsiusastetta. Jäähdytysnesteeseen voidaan lisätä mm. korroosiota, jäätymistä, syöpymistä ja vaahtoamista estäviä lisäaineita. === Työstökoneet === Työstökoneissa jäähdytysneste (myös leikkuuneste) voi olla esimerkiksi vesi-mineraaliöljy seos. Jäähdytysnestettä suihkutetaan työstettävän kohteen pintaan, josta se sitoo lämpöä itseensä. ==Katso myös== * Pakkasneste * Veren tehtävät == Lähteet == == Aiheesta muualla == * Pakkas- vai jäähdytysnestettä? 21.08.2019, Juha Kiiskinen, Suomen Autoteknillinen Liitto. Luokka:Kylmätekniikka Luokka:Seulonnan keskeiset artikkelit
Nyala

Nyala tai Njala on * Njala, afrikkalainen nautaeläin * Njala (Sierra Leone), pikkukaupunki Sierra Leonessa * Nyala (Sudan), kaupunki Sudanissa.
Ramil Gʻaniyev

Ramil Maratovich Gʻaniyev (s. 23. syyskuuta 1968 Yangiobod) on uzbekistanilainen entinen yleisurheilija, joka kilpaili moniotteluissa. Hän edusti seuratasolla tšekkiläistä Sparta Prahaa. Gʻaniyev voitti kymmenottelussa Aasian kisoista kaksi ja Aasian-mestaruuskilpailuissa yhden mitalin. Hän osallistui olympialaisiin kahdesti, vuosina 1992 ja 1996. Gʻaniyev sijoittui molemmilla kerroilla kymmenottelussa kahdeksanneksi. Hän oli samassa lajissa viides vuoden 1997 MM-kisoissa. == Ennätykset == Lähde: IAAF * Kymmenottelu: 8445 (1997) * Seiväshyppy: 530 cm (1997) * Pituushyppy: 786 cm (1998) * Korkeushyppy: 207 cm (1995) * 100 m: 10,94 s (1995) * Seitsenottelu (sisäradat): 5918 (1990) == Lähteet == Luokka:Uzbekistanilaiset yleisurheilun moniottelijat Luokka:Vuonna 1968 syntyneet Luokka:Elävät henkilöt
Souphanouvong

Souphanouvong (1909–1995) oli laosilainen prinssi, vallankumouksellinen ja maan ensimmäinen presidentti, joka hallitsi maata sen itsenäistymisestä 1975 asti vuoteen 1986 ja osittain 1991. Prinssi Souphanouvong oli nuorin Boun Khongin 22 pojasta ja pääministeri Souvanna Phouman velipuoli. Hän opiskeli Pohjois-Vietnamin pääkaupungissa Hanoissa ja myöhemmin insinööriksi Pariisissa. Valmistuttuaan hän työskenteli virkamiehenä Vietnamissa, rakennutti siltoja ja meni naimisiin paikalliset tytön kanssa. Samalla hän solmi läheiset suhteet Ho Tši Minhin johtamiin Vietnamin kommunisteihin. Kun Laos 1949 liittyi Ranskan unioniin itsenäisenä valtiona, hän muodosti entisen vapaan Laosin liikkeestään uuden Pathet Lao -järjestön, joka ryhtyi yhteistyöhön Vietnamin kommunistien kanssa. Vuonna 1955 hän oli perustamassa Laosin kommunistista puoluetta, joka otti vallan käsiinsä vuonna 1975. Hän pysyi presidenttinä vuoteen 1986, jolloin antoi virkatoimensa sijaisen hoitoon, mutta luopui virastaan kokonaan vasta 1991. == Lähteet == Luokka:Laosin presidentit Luokka:Prinssit Luokka:Vuonna 1909 syntyneet Luokka:Vuonna 1995 kuolleet
Luettelo Ukrainan presidenteistä

Tämä on luettelo Ukrainan presidenteistä. === Luettelo === Järjestys Presidentti Virka-kausi Puolue 1 Leonid Kravtšuk (kuva 2013) Leonid Kravtšuk 5. joulukuuta 1991 – 19. heinäkuuta 1994 sitoutumaton 2 Leonid Kutšma 19. heinäkuuta 1994 – 23. tammikuuta 2005 sitoutumaton 3 Viktor Juštšenko 23. tammikuuta 2005 – 25. helmikuuta 2010 Meidän Ukrainamme 4 Viktor Janukovytš 25. helmikuuta 2010 – 22. helmikuuta 2014 kutsuttu valtakunnanoikeuteen Alueiden puolue vt. Oleksandr Turtšynov 23. helmikuuta 2014 – 7. kesäkuuta 2014 Yleisukrainalainen Isänmaallinen liitto 5 Petro Porošenko 7. kesäkuuta 2014 – 20. toukokuuta 2019 Petro Porošenkon blokki 6 Volodymyr Zelenskyi 20. toukokuuta 2019 – Kansan palvelija ==Lähteet== Luokka:Ukrainan presidentit
Hannah Teter

Hannah Teter (s. 27. tammikuuta 1987 Belmont, Vermont) on yhdysvaltalainen lumilautailija, joka kilpailee half-pipessa. Teter voitti kultaa naisten half- pipessa Torinon talviolympialaisissa 2006 ja hopeaa Vancouverin talviolympialaisissa 2010. Lumilautailun MM-kisoissa vuonna 2005 hän voitti half-pipessa pronssia. Lumilautailun maailmancupissa Teter kilpaili ensimmäisen kerran syyskuussa 2002. Hän on kilpaillut 14 half-pipe -kisassa ja voittanut niistä kuusi. Teter voitti X Gamesin superpipen vuonna 2004. Vuosina 2003, 2005, 2009, 2010 ja 2012 hän sai pronssia. == Lähteet == * Hannah Teter FIS:n sivuilla ===Viitteet=== Luokka:Yhdysvaltalaiset lumilautailijat Luokka:Yhdysvaltalaiset olympiavoittajat Luokka:Vuonna 1987 syntyneet Luokka:Elävät henkilöt
Kumputunturi

Kumputunturi on Kittilän kunnassa pieni kumpumainen tunturi, jonka itäinen puoli on jyrkkä ja muut loivempia. Kumputunturin huippu on 581 metriä merenpinnan yläpuolella. Kumputunturi ympäristöineen kuuluu Natura-alueeseen. Tunturin rinne- ja alusmetsät ovat luonnontilaisia ja arvokkaita vanhojen metsien alueita. Alueen metsistä yli puolet on yli 200-vuotiasta männikköä. Loput metsistä ovat yli 200-vuotiasta kuusikkoa ja nuorempaa männikköä. Metsissä on runsaasti lahopuuta sekä pienialaisia lehtoja ja lehto- ja lettokorpia. Alueella tavataan uhanalaisia eläin- ja kasvilajeja. Lintudirektiivin liitteen I linnuista Kumputunturilla tavataan helmipöllöjä, hiiripöllöjä, metsoja, palokärkiä, pohjantikkoja, pyitä ja varpuspöllöjä. ==Lähteet== Luokka:Kittilän tunturit
Kelly Clark

Kelly Clark (s. 26. heinäkuuta 1983 Newport, Rhode Island) on yhdysvaltalainen lumilautailija, joka kilpailee half-pipessa. Clark on voittanut half-pipessa kolme olympiamitalia: kultaa Salt Lake Cityssä 2002 ja pronssia Vancouverissa 2010 sekä Sotšissa 2014. Torinon olympialaisissa 2006 hän oli neljäs. MM- kisoissa 2001 Clark oli yhdeksäs. Lumilautailun maailmancupissa Clark kilpaili ensimmäisen kerran joulukuussa 2000. Hän on voittanut 11 maailmancupin kisaa, ollut kahdesti toinen ja viidesti kolmas (6.2.2016). X Gamesissa Clark on sijoittunut 13 kertaa kolmen parhaan joukkoon superpipessa vuosina 2002–2015. Hän on voittanut seitsemän kertaa (Aspenissa 2002, 2006, 2011, 2012, 2013 ja 2014 ja lisäksi Tignes’ssä vuonna 2014), saanut hopeaa viidesti (2003, 2004, 2009, 2010, 2015) ja pronssia kerran (2008). == Lähteet == Luokka:Yhdysvaltalaiset lumilautailijat Luokka:Yhdysvaltalaiset olympiavoittajat Luokka:Vuonna 1983 syntyneet Luokka:Elävät henkilöt
SESKO

SESKO ry on Suomen sähkö- ja elektroniikka-alan kansallinen standardointijärjestö. SESKO osallistuu alansa kansainväliseen (IEC) ja eurooppalaiseen (CENELEC) yhteistyöhön Suomen edustajana sekä vastaa Suomessa kansallisten sähköalan SFS-standardien valmistelusta. == Lähteet == == Aiheesta muualla == * SESKO:n kotisivut Luokka:Suomalaiset teknologiajärjestöt Luokka:Standardit Luokka:Elinkeinoelämän järjestöt
Sakari Vekki

Sakari Vekki (s. 8. kesäkuuta 1990) on suomalainen telinevoimistelija, joka edustaa Jyväskylän Voimistelijat '79:ää. Hänen vahvin telineensä on permanto. Vekin paras arvokisasijoitus on permannon 16. sija Berliinin EM-kilpailuissa 2011.http://www.voimistelu.fi/?x82360=3148183 MM-kilpailuissa Vekin paras sijoitus on permannon 18:s sija Lontoossa 2009. Sijoitus oli samalla Suomen joukkueen paras kyseisissä kilpailuissa. Maailmancupissa hän on yltänyt palkintokorokkeelle kerran, Osijekissa 2010, voitettuaan permannolla pronssia.http://yle.fi/urheilu/lajit/muut/2010/11/vekki_voimisteli_jymy- yllatyksen_2121021.html Pohjois-Euroopan mestaruuskilpailuissa 2010 Vekki voitti kultaa permannolla ja joukkuekilpailussa sekä pronssia hypyssä. Maaliskuussa 2011 Vekki sijoittui maailmancupin kutsukilpailussa permannolla yhdeksänneksi pistein 14,566. Korjausaskel kyseisessä ohjelmassa esti häntä tekemästä omaa ennätystään ja rikkomasta 15 pisteen rajaa.http://yle.fi/urheilu/lajit/muut/2011/03/vekilla_erinomainen_em- kenraali_2447635.html Huhtikuun EM-kilpailuissa Berliinissä Vekki voimisteli permannolla 16:nneksi pistein 14,850. Toukokuussa Vekin suoritusta maailmancupin kutsukilpailussa Moskovassa heikensivät korjausaskeleet volttisarjojen päätteeksi, ja hän sijoittui kuudenneksi pistein 14,575.http://yle.fi/urheilu/lajit/muut/2011/05/vekki_taiteili_kuudenneksi_moskovassa_2590566.html Vekki on voittanut myös trampoliinivoimistelun miesten Suomen mestaruuden vuonna 2008.http://www.jyvo.fi/lajit/telinevoimistelu/muuta_materiaalia/videoita/sakari_vekki/ == Saavutuksia == *MM-kilpailut **Lontoo 2009: 18:s (permanto) **Rotterdam 2010: 66:s (permanto) *EM-kilpailut **Berliini 2011: 16:s (permanto) *Pohjois- Euroopan mestaruuskilpailut **Turku 2010: kultaa (permanto ja joukkuekilpailu), pronssia (hyppy) *Maailmancup **Osijek 2010, pronssia (permanto)http://www.svoli.fi/?x82360=2624740 **Montreál 2010, neljäs (permanto)http://www.svoli.fi/?x82360=1925057 ** Moskova 2011, kuudes (permanto) ** Stuttgart 2010, seitsemäs (permanto) **2010 Maailmancup kokonaiskilpailu, kahdeksas (permanto) **2011 Maailmancup kokonaiskilpailu, kahdeksas (permanto) *SM-kilpailut **Tampere 2008: pronssia (permanto) **Järvenpää 2009: hopeaa (permanto) **Rovaniemi 2010: kultaa (permanto), hopeaa (hyppy) **Jyväskyä 2011: kultaa (permanto), kultaa (hyppy) *Trampoliinivoimistelu **SM-kilpailut 2008 Helsinki: kultaa ==Lähteet== == Aiheesta muualla == * Vekki Jyväskylän Voimistelijat '79:n sivustolla * Profiili Svolin sivustolla Luokka:Suomalaiset telinevoimistelijat Luokka:Vuonna 1990 syntyneet Luokka:Elävät henkilöt
Natriummetavanadaatti

Natriummetavanadaatti (NaVO3) on natrium- ja metavanadaatti-ionien muodostama epäorgaaninen ioniyhdiste. Ainetta käytetään reagenssina muun muassa valokuvauksessa ja analyyttisessä kemiassa. ==Valmistus== Natriummetavanadaattia voidaan valmistaa natriumkloridin ja divanadiinipentoksidin välisellä reaktiolla kuumentamalla niitä happi- tai ilmavirrassa. Tuotteina muodostuu natriummetavanadaattia ja klooria tai vetykloridia. Sitä voidaan valmistaa myös divanadiinipentoksidin ja natriumhydroksidin välisellä reaktiolla. ==Käyttö== Natriummetavanadaattia käytetään valokuvauskemikaalina, musteissa, peittausaineena ja kiinnitteenä. Sitä käytetään myös korroosionestoaineena hiilidioksidia sisältävissä pesuliuoksissa esimerkiksi tuotettaessa hiilivedyistä vetyä ja pieninä määrinä metaboliaa kiihdyttävänä yhdisteenä.Günter Bauer, Volker Günther, Hans Hess, Adreas Otto, Oskar Roidl, Heinz Roller & Siegfried Sattelberger: "Vanadium and Vanadium Compounds", teoksessa Ullmann's Encyclopedia of Industrial Chemistry, John Wiley & Sons, New York, 2002. ==Lähteet== Luokka:Natriumyhdisteet Luokka:Vanadiiniyhdisteet
Quttinirpaaqin kansallispuisto

Quttinirpaaqin kansallispuisto () on Kanadan kansallispuisto. Nunavutin territoriossa sijaitseva kansallispuisto on Kanadan pohjoisin, ja Wood Buffalon kansallispuiston jälkeen toiseksi suurin kansallispuisto. Vuonna 1988 perustetun kansallispuiston pinta-ala on 37 775 neliökilometriä. ==Kuvia== File:Quttinirpaaq National Park map-fr.png|Quttinirpaaqin kansallispuiston kartta . File:Tanquary Fiord 16 1997-08-05.jpg|Gull Glacier Tanquaryn vuonossa. File:Tanquary_Fiord_2_1997-08-05.jpg|Tanquaryn vuono, jonne Air Force River, Rollrock River ja Macdonald River laskevat. File:AirForceGlacier.jpg|Air Force Glacier (2011). File:Quttinirtaaq 7 1997-08-05.jpg|Air Force Glacier (1997). File:Ellesmere Island - River Beauty.jpg|Beautyjoki ja Ekblawjärvi File:Scylla-and-Charbydis.jpg|Scylla- ja Charybdis-jäätiköiden liittymä. File:Quttinirtaaq 1 1997-08-05.jpg|British Empire Range, Tanquaryn vuonosta pohjoiseen. File:Arctic Fox 1997-08-05.jpg|Naali (Alopex lagopus). File:Lepus arcticus 1997-08-04.jpg|alt=|Napajänis (Lepidus arcticus). ==Lähteet== Luokka:Kanadan kansallispuistot
Tuliniskatikka

Tuliniskatikka (Blythipicus pyrrhotis) on kaakkoisaasialainen tikka. Sen esiintymisalue ulottuu Nepalista eteläiseen Kiinaan, Indokiinaan ja Malakan niemimaalle. Lajista tunnetaan viisi alalajia. Brian Houghton Hodgson kuvaili lajin holotyypin Nepalista vuonna 1837.The Internet Bird Collection == Lähteet == Luokka:Tikat
Etiopiantikkanen

Etiopiantikkanen (Dendropicos abyssinicus) on itäafrikkalainen tikka. Sen esiintymisalue käsittää alueen Eritrean Anseberjoelta itään Harariin ja etelään Alataan. Edward Smith-Stanley kuvaili lajin holotyypin Etiopiasta vuonna 1814.The Internet Bird Collection == Lähteet == Luokka:Afrikantikkaset
Kongontikkanen

Kongontikkanen (Chloropicus xantholophus) on keskiafrikkalainen tikka. Sen esiintymisalue ulottuu Kamerunin lounaisosista Sudaniin, Ugandaan ja läntiseen Keniaan, sekä etelässä Angolaan ja Zaireen. Edward Hargitt kuvaili lajin holotyypin Gabonista vuonna 1883.The Internet Bird Collection == Lähteet == Luokka:Tikat
Lombardian ympäriajo 2010

Lombardian ympäriajo 2010 oli järjestyksessään 104. maantiepyöräilyn Lombardian ympäriajo. Kilpailu käytiin 260 kilometrin reitillä Milanosta Comoon 16. lokakuuta 2010. Reitti suuntautui Milanosta pohjoiseen Como-järven ympäri. Ennen Leccon kaupunkia olivat Intelvi Tartavellen ja Colle Balision nousut. Leccon jälkeen pyöräilijät nousivat perinteisesti Madonna del Ghisallon huipulle ja tämän jälkeen 1 124 metrin korkeuteen, Colma di Sormanon vuorelle. Muutama kilometri ennen maalia oli vielä lyhyt San Fermo di Battaglian nousu. Vuoden 2010 Lombardian ympäriajo käytiin kylmissä ja sateisissa oloissa. Kilpailuun lähteneistä 195 pyöräilijästä vain 34 saapui maaliin. 15 kilometrin ajon jälkeen lähtivät irtiottoon Michael Albasini, Diego Caccia, Kjell Carlström, Mauro Da Dalto, Tony Gallopin ja Gianluca Mirenda, jotka olivat parhaimmillaan seitsemän minuuttia pääjoukon edellä. Philippe Gilbertin Omega Pharma-Lotto -joukkue vastasi pääjoukon vetotyöstä. Madonna del Ghisallon nousussa pääjoukosta irtosivat Vladimir Gusev ja Giovanni Visconti, jotka tavoittivat karkulaisryhmästä jäljellä olleet ajajat, viimeisenä Michael Albasinin. Seuraavaksi irtiottoa yritti Bauke Mollema, mutta liian aikaisin kilpailun voittoa ajatellen. Colma di Sormanon huipulta laskettaessa Philippe Gilbert siirtyi kärkeen saaden peräänsä Vincenzo Nibalin, Pablo Lastrasin ja Haimar Zubeldian. Nibali kaatui hiusneulamutkassa pudoten kärkiryhmästä, josta puolestaan Gilbert lähti irtiottoon. Michele Scarponi tavoitti hänet pitkän takaa-ajon jälkeen. Gilbert ratkaisi toisen peräkkäisen Lombardian ympäriajon voittonsa karattuaan Scarponilta viimeisessä nousussa, San Fermossa. Maalissa heidän eronsa oli 12 sekuntia. Pablo Lastras sijoittui kolmanneksi. == Tulokset == Lähde: Cyclingnews Ajaja Maa Joukkue Aika 1 Philippe Gilbert Omega Pharma-Lotto 6.46.32 2 Michele Scarponi Androni Giocattoli + 0.12 3 Pablo Lastras Caisse d'Epargne + 0.55 4 Jakob Fuglsang Team Saxo Bank + 1.08 5 Vincenzo Nibali Liquigas-Doimo + 1.08 6 Samuel Sanchez Euskaltel-Euskadi + 1.12 7 Mikel Nieve Euskaltel-Euskadi + 2.07 8 Mauro Santambrogio BMC Racing Team + 3.01 9 Carlos Barredo Quick Step + 3.25 10 Giampaolo Caruso Katjuša + 3.50 == Osallistuneet joukkueet == Kilpailuun kutsuttiin kaikkiaan 26 joukkuetta. *UCI ProTour -tallit: Ag2r-La Mondiale, Astana, Caisse d'Epargne, Euskaltel-Euskadi, Française des Jeux, Garmin- Transitions, Katjuša, Lampre-Farnese Vini, Liquigas-Doimo, Omega Pharma-Lotto, Quick Step, Rabobank, Team HTC-Columbia, Team Milram, Team RadioShack, Team Saxo Bank ja Team Sky *UCI Continental Circuits -tallit: Acqua & Sapone, Androni Giocattoli, Bbox Bouygues Télécom, BMC Racing Team, Carmiooro-NGC, Cervélo TestTeam, Cofidis, Colnago-CSF Inox ja ISD-Neri. == Lähteet == Luokka:Lombardian ympäriajo Luokka:Pyöräilykausi 2010
Liekkitikkanen

Liekkitikkanen (Mesopicos goertae) on afrikkalainen tikka. Sen esiintymisalue käsittää mantereen keskiosan ulottuen Mauritaniasta itään Etiopiaan, Keniaan ja Tansaniaan, sekä etelässä Luoteis-Angolaan ja Zaireen. Lajista tunnetaan neljä alalajia. Philipp Ludwig Statius Müller kuvaili lajin holotyypin Senegalista vuonna 1776.The Internet Bird Collection == Lähteet == Luokka:Tikat
Musta hevonen (sarjakuva)

Musta hevonen () on Samsonin (Samuli Lintulan) piirtämä ja käsikirjoittama suomalainen strippisarjakuva, joka on ilmestynyt vuodesta 2008. Siinä seikkailevat Heikki (hevonen, ori), Sini (lintu) ja Helka (hevonen, tamma). Sarjakuva on päässyt Pohjois-Amerikassa syndikaattilevitykseen . == Albumeja == * ==Lähteet== == Aiheesta muualla == * Mustan hevosen kotisivu * Dark Side of The Horse GoComics.com Luokka:Suomalaiset sarjakuvat Luokka:Strippisarjakuva Luokka:Hevoset kulttuurissa
Cinema (elokuvateatteri)

Cinema oli elokuvateatteri Helsingin Etu-Töölössä Museokadulla samoissa tiloissa, joissa aiemmin oli ollut Taru ja sitä ennen Mikki ja Revy. Teatteri lopetti toimintansa 3. marraskuuta 1995. Elokuvakriitikko Mårten Kihlman osti Tarun sen omistajalta, muutti nimen Cinemaksi ja avasi 23. marraskuuta 1967. Ensimmäinen elokuva oli Jacques Demyn ohjaus Lola.Mikael Fränti, Cinema on ystävämme, Filmihullu 4–5/ 1969 s. 32–33 Teatteri profiloitui laatuelokuvien esittäjänä. Kriitikko Mikael Fränti piti sitä ensiaskeleena kohti kunnallista elokuvateatteria, "jonka on pakko olla todellisuutta tässä maassa viimeistään 70-luvun lopulla". Vuonna 1990 Kihlman myi Cineman Mika Siltalalle, Pekka Lanervalle ja Matti Pauniolle. Kihlman kuoli pian kaupanteon jälkeen. Ensimmäinen uudessa Cinemassa esitetty elokuva oli Krzysztof Kieślowskin Lyhyt elokuva tappamisesta.Mirva Saukkola, Mika Siltala vaihteli pikkuautoja ja teki puistotöitä, Taloussanomat 20.11.1999, viitattu 7.11.2010 Teatterin nimet sen historian 3.11.1929–3.11.1995 aikana: * Revy 3.11.1929–1939 * Mikki 17.9.1939–1964 * Taru 20.11.1964–1967 * Cinema 24.11.1967–3.11.1995. == Lähteet == Luokka:Helsingin elokuvateatterit Luokka:Etu-Töölö Luokka:Suomen entiset elokuvateatterit
Vuoden 2008 isku Abu Kamaliin

Vuoden 2008 isku Abu Kamaliin oli CIA:n upseerien Syyriassa helikoptereilla 26. lokakuuta 2008 suorittama puolisotilaallinen isku. Syyrian hallitus kutsui tapahtumaa ”rikolliseksi ja terroristiseksi” hyökkäykseksi maan suvereeniteettiä kohtaan väittäen, että raportoidut kahdeksan kuolonuhria olivat siviileitä. Nimeämätön Yhdysvaltain sotilaslähde kuitenkin väittää, että kohde oli ulkomaisten taistelijoiden verkostoa, jotka matkustivat Syyrian läpi liittyäkseen Yhdysvaltain johtamaan Halukkaiden koalition ja Irakin hallinnon vastaiseen Irakin vastarintaan. ==Katso myös== *Operaatio Orchard == Lähteet == Luokka:Irakin sota Luokka:Syyrian historia Luokka:Vuoden 2008 konfliktit
Michelle (kappale)

Michelle on Paul McCartneyn säveltämä The Beatles -yhtyeen kappale. Kappaleessa McCartney laulaa hieman ranskaksi, mikä on lähtöisin kappaleen musiikillisesta luonteesta. McCartney kuuli noin 19-vuotiaana ranskalaisen laulun taideopiskelijoiden juhlissa. Tästä tuli inspiraatio Michelleen, joka jäi kuitenkin vuosiksi hautumaan (sävelmä tuli valmiiksi, kun vuoden 1965 albumi Rubber Soul kaipasi kipeästi lisää kappaleita). ”Michellen” on nauhoittanut The Beatlesin lisäksi brittiläinen lauluduo David and Jonathan, jonka coverversio nousi top 20:een sekä Britanniassa että Yhdysvalloissa vuonna 1966. == Lähteet == Luokka:The Beatlesin kappaleet Luokka:Vuoden 1965 kappaleet Luokka:Grammy-palkitut kappaleet
Mosambikintikkanen

Mosambikintikkanen (Dendropicos stierlingi) on itäafrikkalainen tikka. Sen esiintymisalue ulottuu Tansanian eteläosasta Mosambikin pohjoisosaan sekä läheiseen Malawin lounaisosaan, mahdollisesti myös itäiseen Sambiaan. Anton Reichenow kuvaili lajin holotyypin Tansanian Songeasta vuonna 1901.The Internet Bird Collection == Lähteet == Luokka:Afrikantikkaset
Pikiotsatikkanen

Pikiotsatikkanen (Mesopicos elliotii) on keskiafrikkalainen tikka. Sen esiintymisalue ulottuu Nigerian kaakkoisosista Kameruniin, Ugandaan, Zaireen, Gaboniin ja Angolaan. Lajista tunnetaan kaksi alalajia. John Cassin kuvaili lajin holotyypin Gabonin Munijoelta vuonna 1863.The Internet Bird Collection == Lähteet == Luokka:Tikat
Käsipallon miesten maailmanmestaruuskilpailut 2007

Vuoden 2007 käsipallon maailmanmestaruuskilpailut järjestettiin Saksassa 19. tammikuuta – 4. helmikuuta. Kisoihin selvisi karsintojen kautta 24 maata. Turnauksen voitti isäntämaa Saksa, joka voitti loppuottelussa Puolan maalein 29–24. Pronssiottelussa Tanska kaatoi Ranskan 27–34. == Tähdistökentällinen == Pelipaikka Nimi Maa Maalivahti Henning Fritz Saksa Vasen laitapelaaja Eduard Kokšarov Venäjä Vasen takarakentaja Nikola Karabatić Ranska Pelinrakentaja Michael Kraus Saksa Oikea takarakentaja Marcin Lijewski Puola Oikea laitapelaaja Mariusz Jurasik Puola Viivapelaaja Michael V. Knudsen Tanska Arvokkain pelaaja Ivano Balić Kroatia Paras maalintekijä Guðjón Valur Sigurðsson Islanti == Loppusijoitukset == Sijoitus Maa Joukkue Saksa Henning Fritz, Pascal Hens, Carsten Lichtlein, Oliver Roggisch, Dominik Klein, Michael Haaß, Sebastian Preiß, Holger Glandorf, Johannes Bitter, Markus Baur, Christian Zeitz, Torsten Jansen, Andrej Klimovets, Michael Kraus, Florian Kehrmann, Lars Kaufmann ja Christian Schwarzer. Päävalmentaja: Heiner Brand. Puola Sławomir Szmal, Zbigniew Kwiatkowski, Krzysztof Lijewski, Patryk Kuchczynski, Mateusz Jachlewski, Grzegorz Tkaczyk, Karol Bielecki, Artur Siódmiak, Damian Wleklak, Bartosz Jurecki, Mariusz Jurasik, Michał Jurecki, Adam Weiner, Rafal Kuptel, Tomasz Tłuczyński ja Marcin Lijewski. Päävalmentaja: Bogdan Wenta. Tanska Kasper Hvidt, Claus Møller Jakobsen, Lasse Boesen, Per Leegaard, Lars Jørgensen, Jesper Jensen, Lars Rasmussen, Lars Christiansen, Lars Møller Madsen, Bo Spellerberg, Michael V. Knudsen, Joachim Boldsen, Søren Stryger, Anders Oechsler, Jesper Nøddesbo, Peter Henriksen, Kasper Søndergaard ja Hans Lindberg. Päävalmentaja: Ulrik Wilbek. 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. Grönlanti 23\. 24\. == Aiheesta muualla == *Käsipallon MM-kilpailujen tilastosivusto Miesten maailmanmestaruuskilpailut 2007 Miesten maailmanmestaruuskilpailut 2007 Luokka:Vuoden 2007 urheilu
Natalja Duhnova

Natalja Stanislavovna "Nataša" Duhnova (; s. 16. heinäkuuta 1966 Munyak) on valkovenäläinen yleisurheilija, joka kilpaili keskimatkojen juoksussa. Hän edusti seuratasolla Grodno TU:ta. Duhnova voitti 800 metrillä hopeaa sekä sisäratojen MM-kisoissa 1997 että EM-kisoissa 1994 ja kultaa sisäratojen EM- kilpailuissa 1994. Hän osallistui olympialaisiin kahdesti, vuosina 1996 ja 2000. Duhnova oli mukana 800 metrin juoksussa molemmilla kerroilla, jonka lisäksi hän kilpaili 1 500 metrin matkalla Atlantan kisoissa 1996. Hänen paras olympiasijoituksensa oli seitsemäs sija 800 metriltä Atlantan kisoista 1996. Duhnova voitti urallaan yhteensä seitsemän maansa mestaruutta, joista viisi tuli 800 ja kaksi 1 500 metrin matkoilta. Hän pitää hallussaan Valko-Venäjän ennätystä 1 000 metrin juoksussa tuloksellaan 2.37,33. == Ennätykset == Lähde: IAAF * 800 m: 1.57,24 (1996) * 1 500 m: 4.06,70 (1997) == Lähteet == Luokka:Valkovenäläiset keskimatkojen juoksijat Luokka:Vuonna 1966 syntyneet Luokka:Elävät henkilöt
Clarencensaari

Clarencensaari () on Eteläisiin Shetlandinsaarin kuuluva saari Eteläisessä jäämeressä noin 30 kilometriä Elefanttisaaresta kaakkoon. Saaren korkein huippu Mount Irving kohoaa noin 2300 metrin korkeuteen saaren eteläosassa. Edward Bransfield löysi saaren 4. helmikuuta 1820 ja nimesi sen Clarencen herttuan prinssi Vilhelmin mukaan. == Katso myös == * Luettelo maailman korkeimmista saarista == Lähteet == Luokka:Eteläiset Shetlandinsaaret fr:Île Clarence
Eight Days a Week

Eight Days a Week on The Beatlesin kappale vuonna 1964 ilmestyneeltä albumilta Beatles for Sale. Sen ovat tehneet John Lennon ja Paul McCartney.Beatles For Sale Beatlesinterviews.org. Viitattu 1.8. 2011. Kappale syntyi, kun McCartney kysyi matkalla Lennonin luokse autonkuljettajaltaan, miten menee. Kuljettaja vastasi: ”Jaa, painan hommia täysillä, kahdeksan päivää viikossa.” Perillä hän kertoi tapauksen Lennonille, ja he rupesivat tekemään siitä kappaletta.Howard Sounes, Paul McCartney, Otava 2011 s. 129 Yhdysvalloissa kappale sisältyi albumille Beatles VI, ja single nousi listaykköseksi kahden viikon ajaksi. Britanniassa sitä ei julkaistu singlenä. == Lähteet == Luokka:The Beatlesin kappaleet Luokka:Vuoden 1964 kappaleet Luokka:Billboard Hot 100 -listan ykköset
Noita palaa näyttämölle

Noita palaa näyttämölle on Panu Rajalan kirjoittama tietokirja, joka ilmestyi vuonna 1998. Kirjassa käydään läpi Mika Waltarin ura näytelmäkirjailijana ja esitellään hänen draamatuotantonsa. Jokaisesta näytelmästä kerrotaan juoni, ensimmäiset esitykset, mahdolliset elokuvasovitukset ja kriitikoiden vastaanotto. Kirjassa esiteltiin ensi kerran kaksi Waltarin tuolloin vielä julkaisematonta näytelmää: Pimeä komero ja Viimeiset ihmiset. Waltari oli tarjonnut niitä 1950-luvulla Kansallisteatterille, mutta ne hyllytettiin eikä niitä koskaan esitetty. Vuonna 1999 ne julkaistiin kokoelmassa Mika Waltarin näytelmät. Kriitikoiden mukaan Rajala on kirjoittanut ”rohkeasti omalla äänellä”, mutta ”välillä turhankin sujuvasti”. Kirjan heikkoutena on pidetty sitä, että Waltarin näytelmiä ei tarkastella laajemmassa yhteydessä, suhteessa oman aikansa muihin näytelmiin ja tyylisuuntiin. ==Lähteet== * * Luokka:Kirjat kirjallisuudesta Luokka: Mika Waltari
Rana (Norja)

Rana on Norjan kunta Nordlandin läänissä Helgelandin maakunnassa. Naapurikuntia ovat pohjoisessa Meløy, Beiarn ja Saltdal, etelässä Hemnes ja Leirfjord sekä lännessä Nesna, Lurøy ja Rødøy. Idässä kunta rajoittuu Ruotsiin. Ranan alueella on runsaita rautamalmiesiintymiä ja se on Norjan merkittävimpiä teollisuuskeskuksia. Kaivostoiminta alueella alkoi 1860-luvulla. Kunnan hallinnollinen keskus on Mo i Ranan kaupunki. Muita taajamia ovat Hauknes, Storforshei ja Alternes. Vuoden 2024 alussa Ranassa oli 25 994 asukasta. == Media == Paikallislehti Rana Blad ilmestyy neljästi viikossa. ==Kuvia== Nordland teater A.JPG|Nordlandin teatteri Jernverket i Mo I Rana - no-nb digifoto 20150129 00075 NB MIT FNR 15564.jpg|Kaivostoimintaa 1950-luvulla Mo I Rana Airport.JPG|Mo i Ranan lentoasema Mo kirke Rana.jpg|Mon kirkko Church of Gruben01.JPG|Grubenin kirkko ==Tunnettuja henkilöitä== * Bjørn Alterhaug (s. 1945), jazzmuusikko * Hans Olav Lahlum (s. 1973), historioitsija ja kirjailija * Ellinor Rafaelsen (s. 1945), kirjailija * Tom Sandberg (s. 1955), yhdistetyn hiihtäjä * Kristin Størmer Steira (s. 1981), maastohiihtäjä ==Katso myös== *Jordbrugrotta, veden täyttämä luolasto, suosittu sukelluskohde == Lähteet == ==Aiheesta muualla== *
Rana

Rana voi tarkoittaa seuraavia: * Rana, kunta Norjassa * Mo i Rana, Ranan kunnan keskustaajama * Rana, paikkakunta Burkina Fasossa * Raná, useita kyliä Tšekissä * Rana, aitosammakoiden suku ** Rana temporaria, tavallinen sammakko * Villa Rana, rakennus Jyväskylän Seminaarinmäellä * Rana, sukunimenä: ** Beatrice Rana (s. 1993), italialainen pianisti ** Dalip Singh Rana (s. 1972), intialainen showpainija ** Jaspal Rana (s. 1976), intialainen pistooliampuja ja maailmanmestari * Rana, etunimenä: ** Rana Daggubati (s. 1984), intialainen näyttelijä ** Rana Dajani, jordanialainen molekyylibiologi.
Aino Pohjanoksa

Aino Siviä Pohjanoksa (o.s. Kuosmanen, 17. maaliskuuta 1936 Rauma – 5. kesäkuuta 2023 Rauma) oli suomalainen kasvatustieteiden tohtori, opetusneuvos ja poliitikko. Pohjanoksa toimi kokoomuksen kansanedustajana vuosina 1983–1991. Turun läänin pohjoisesta vaalipiiristä valittu Pohjanoksa toimi eduskunnassa suuren valiokunnan, sivistys-, sosiaali- ja valtiovarainvaliokunnan sekä toisen lakivaliokunnan jäsenenä sekä valitsijamiehissä. Luottamustoimissa Pohjanoksa on toiminut muun muassa Kehitysaluerahaston hallintoneuvostossa 1987–1992, Rauman kaupunginvaltuustossa 1977–1997 (joista kolme viimeistä vuotta valtuuston puheenjohtajana) ja Kansallisen sivistysliiton puheenjohtajana vuosina 1985–1987. Hänelle myönnettiin opetusneuvoksen arvonimi vuonna 1999. Pohjanoksa valmistui kansakoulunopettajaksi Hämeenlinnan seminaarista vuonna 1958. Erilaisten opettajantöiden jälkeen hänet valittiin Rauman seminaarin harjoittelukoulun lehtoriksi 1966, Rauman normaalikoulun ensimmäiseksi rehtoriksi 1974, Turun yliopiston Rauman opettajankoulutuslaitoksen alkuopetuksen didaktiikan lehtoriksi 1978 ja laitoksen johtajaksi 1979. Hän kirjoitti kasvatustieteen maisteriksi Jyväskylän yliopistosta vuonna 1976 ja professoriksi Turun yliopistosta vuonna 1980. Pohjanoksan väitöskirjan nimi oli Visuaalisen, verbaalisen ja taktillisen luovuuden kehittäminen alkuopetusikäisillä. Vuoden 1982 Pohjanoksa työskenteli dosenttina Tampereen yliopistossa. Aino Pohjanoksa palasi opettajankoulutuslaitokseen tutkijaksi ja apulaisprofessoriksi 1991 ja jäi eläkkeelle laitoksen johtajan virasta 1999. Pohjanoksan vanhemmat olivat valokuvaaja Taavetti Kuosmanen ja Siviä Kuosmanen. Hän avioitui järjestysmestari Kimmo Pohjanoksan kanssa vuonna 1964. He saivat kaksi lasta, Iiron (s. 1965) ja Paunon (s. 1966). ==Lähteet== * === Viitteet === Luokka:Kansanedustajat Luokka:Kansallisen Kokoomuksen poliitikot Luokka:Rauman kaupunginvaltuutetut Luokka:Turun läänin pohjoinen vaalipiiri Luokka:Suomalaiset opettajat Luokka:Suomen koulujen rehtorit Luokka:Vuonna 1936 syntyneet Luokka:Vuonna 2023 kuolleet
Świętokrzyskien voivodikunta

Świętokrzyskien voivodikunta () on yksi Puolan 16 voivodikunnasta. Se sijaitsee sisämaassa Puolan eteläosassa. Voivodikunnassa on arviolta 1 257 179 asukasta (vuonna 2015) ja sen pinta-ala on 11 710,5 neliökilometriä. Sen pääkaupunki on Kielce. Świętokrzyskien voivodikunta muodostettiin vuonna 1999. == Świętokrzyskien voivodikunnan suurimmat kaupungit == Kaupunki Väkiluku Pinta-ala Kielce 204 891 109,65 km² Ostrowiec Świętokrzyski 73 937 46,43 km² Starachowice 53 092 31,85 km² Skarżysko-Kamienna 49 131 64,16 km² Sandomierz 25 088 28,8 km² Końskie 20 667 17,68 km² Busko-Zdrój 17 297 12,28 km² Jędrzejów 16 577 11,37 km² Staszów 15 499 28,9 km² Pińczów 11 886 14,32 km² Włoszczowa 10 782 30,17 km² == Lähteet == == Aiheesta muualla == * Voivodikunnan internetsivut *
Etentsamidi

Etentsamidi (engl. ethenzamide) on eräs tulehduskipulääke. Sitä voivat valmistaa paikalliset apteekit omana tuotantonaan. Lääkevalmisteeseen voidaan lisätä kofeiinia. Tuotetta myydään Päänsärkypulveri-kauppanimellä. Tuotetta on ollut apteekeissa jo ainakin 1970-luvun alusta asti kahtena versiona, ns. Sinisenä päänsärkypulverina, joka oli erityisen voimakas, ja miedompana Keltaisena päänsärkypulverina. Näistä vahvemman myynti on lopetettu. Pulverimuodon tarkoitus oli tuoda kilpaileva tuote aikoinaan varsin suositulle Hota- päänsärkypulverille. == Aiheesta muualla == *PubChem: Ethenzamide *Kyoto Encyclopedia of Genes and Genomes (KEGG): Ethenzamide *ChemBlink: 2-Ethoxybenzamide Luokka:Tulehduskipulääkkeet
ITS Finland

ITS Finland (Intelligent Transport Systems and Services) on vuonna 2004 perustettu suomalainen liikennetelematiikka-alan yhteistyöfoorumi. ITS Finlandin tavoitteena on liikenteen sujuvuuden, turvallisuuden ja ympäristöystävällisyyden parantaminen tieto- ja viestintätekniikkaan perustuvia palvelujen ja järjestelmien avulla. Yhdistys kokoaa yhteen hallinnon, tutkimuksen ja yritysten osapuolia näiden tavoitteiden saavuttamiseksi. == Aiheesta muualla == * ITS Finlandin sivusto Luokka:Liikennesuunnittelu
Rødøy

Rødøy on Norjan kunta Nordlandin läänissä Helgelandin maakunnassa. Naapurikuntia ovat pohjoisessa Meløy, idässä Rana, etelässä Lurøy ja lounaassa Træna. Pääelinkeinoja ovat maatalous, kalastus ja kalankasvatus. Rødøyn hallinnollinen keskus on Vågaholmen. Kunnassa ei ole lainkaan taajamia. ==Kuvia== Befolkningsutvikling kommune 1836.svg|Kunnan väkiluku vuosina 1951–2010. Myken fyr.JPG|Mykenin majakka Rødøy kirke i 1938.jpg|Rødøyn kirkko ==Tunnettuja henkilöitä== * Hjalmar "Hjallis" Andersen (1923–2013), pikaluistelija, syntyi Rødøyssä == Lähteet == ==Aiheesta muualla== *
Maksim Dyldin

Maksim Sergejevitš Dyldin (; s. 19. toukokuuta 1987 Perm) on venäläinen pikajuoksija. Tammikuussa 2017 Dyldin sai neljän vuoden kilpailukiellon dopingtestin välttelystä ja hänen suorituksensa hylättiin 22.5.2015 lähtien. Syyskuussa 2017 hänen suorituksensa 22.8.2012 lähtien hylättiin kun hänen Lontoon olympialaisissa 2012 antamansa dopingnäyte osoittautui uusintatutkimuksessa positiiviseksi. Urallaan Dyldin saavutti ennen dopinghylkäyksiä 4 × 400 metrin viestissä hopeaa sisäratojen EM-kisoissa 2007, pronssia Pekingin olympialaisissa 2008, kultaa EM-kisoissa 2010, pronssia Moskovan MM-kilpailuissa 2013 ja hopeaa Zürichin EM-kilpailuissa 2014. Alle 20-vuotiaiden MM-kilpailuissa hän saavutti viestihopeaa Pekingissä 2006 ja alle 23-vuotiaiden EM-viestikultaa Debrecenissä 2007. Hän voitti kultaa 4 × 400 metrin viestissä Kazanin Universiadeissa 2013. Dyldin sijoittui 400 metrin henkilökohtaisella matkalla viidenneksi sisäratojen MM-kisoissa 2008. Pekingin olympialaisissa 2008 ja Berliinin MM-kisoissa 2009 hän karsiutui alkuerissä sekä Barcelonan EM-kisoissa 2010 ja Lontoon olympialaisissa 2012 välierissä. == Henkilökohtaiset ennätykset == * 400 m: 45,01 s (2012) == Lähteet == Luokka:Venäläiset pikajuoksijat Luokka:Dopingrikkomuksesta tuomitut venäläiset Luokka:Dopingrikkomuksesta tuomitut yleisurheilijat Luokka:Vuonna 1987 syntyneet Luokka:Elävät henkilöt
Kirsti Ala-Harja

Kirsti Raili Ala-Harja (s. 28. helmikuuta 1936 Kurikka) on suomalainen lääkäri ja poliitikko. Hän toimi kokoomuksen kansanedustajana Vaasan läänin vaalipiiristä kolme kautta vuosina 1987–1999. Vuosina 1995–1998 Ala-Harja oli eduskunnan sivistysvaliokunnan puheenjohtaja. == Ura ja elämä == === Koulutus ja työelämä === Ala-Harja syntyi maanviljelijäperheeseen.Aaltonen 2007, s. 32 Hän muutti opiskelemaan Helsinkiin vuonna 1956 ja kävi vuoden kauppaopiston ylioppilasluokkaa. Lääketieteen opinnot hän aloitti entisen opettajansa kehotuksesta.Aaltonen 2007, s. 33 Ala-Harja valmistui lääketieteen lisensiaatiksi vuonna 1964. Hän erikoistui keuhkosairauksiin vuonna 1971 ja sisätauteihin vuonna 1973 Helsingin yliopistossa. Vuosina 1964–1968 Ala-Harja työskenteli Laakson sairaalan ja vuosina 1968–1972 Marian sairaalan apulaislääkärinä. Hän oli Etelä-Pohjanmaan keskussairaalan sisätautienAaltonen 2007, s. 34 osastonlääkäri 1973–1978 ja apulaisylilääkäri 1978–1984. Lapuan patruunatehtaan räjähdyksen sattuessa vuonna 1976 Ala-Harja oli työvuorossa ensiapupoliklinikalla ja toimi myöhemmin onnettomuudessa loukkaantuneita varten perustetun kuntoutustyöryhmän varapuheenjohtajana.Aaltonen 2007, s. 36 Hän on työskennellyt myös useissa muissa lääketieteellisissä luottamustehtävissä ja työryhmissä. Ennen valintaa kansanedustajaksi Ala-Harja työskenteli Etelä-Pohjanmaan keskussairaalan kuntoutusylilääkärinä 1984–1987. Hän sai lääkintöneuvoksen arvonimen vuonna 1997. === Poliittinen ura === Politikkaan Ala-Harja lähti vuonna 1986 kun Seinäjoen Kokoomuksen Naiset pyysivät häntä ehdolle vuoden 1987 eduskuntavaaleihin. Vuoden 1983 vaaleissa kaikki Vaasan vaalipiiristä valitut kansanedustajat olivat miehiä, ja alueen naisjärjestöt kampanjoivat Irma Rewellin johdolla naisten nostamiseksi politiikkaan Pohjanmaalla.Aaltonen 207, s. 31 Ala-Harja valittiin ensimmäisellä yrittämällä kansanedustajaksi. Hän oli presidentin valitsijamies vuoden 1988 vaaleissa. Ala-Harja on ollut myös Seinäjoen kaupunginvaltuuston jäsen. == Yksityiselämä == Ala-Harja on naimisissa ja hänellä on kaksi tytärtä. Toinen heistä on entinen missi ja malli ja nykyinen evankelista Satu Ala-Harja. ==Lähteet== * ===Viitteet=== Luokka:Kansallisen Kokoomuksen poliitikot Luokka:Kansanedustajat Luokka:Seinäjoen kaupunginvaltuutetut Luokka:Suomalaiset lääkärit Luokka:Vaasan vaalipiiri Luokka:Vuonna 1936 syntyneet Luokka:Elävät henkilöt
Pauli Räsänen (kansanedustaja)

Pauli Emil Räsänen (6. lokakuuta 1935 Suonenjoki – 18. helmikuuta 2017 Oulu) oli suomalainen lääkäri ja poliitikko. Räsänen toimi kansanedustajana vuosina 1966–1979. Hän edusti Oulun läänin vaalipiiriä ja kuului Suomen Kansan Demokraattisen Liiton eduskuntaryhmään. Räsäsen vanhemmat olivat maanviljelijä Juho Emil Räsänen ja Impi Onerva Karvonen. Hän pääsi ylioppilaaksi 1954 ja valmistui lääketieteen lisensiaatiksi 1963. Räsänen toimi Oulu Oy:n tehtaanlääkärinä 1963, Kempeleen, Oulunsalon ja Hailuodon kunnanlääkärinä 1963–1972 ja terveyskeskuslääkärinä 1972–1977. Hän toimi vuodesta 1977 alkaen yksityislääkärinä Oulussa erikoisalanaan akupunktio. Räsänen oli presidentin valitsijamiehenä vuosien 1968 ja 1978 presidentinvaaleissa. Hän toimi Suomen kansan demokraattisen liiton Oulun piirijärjestön puheenjohtajana ja oli television ohjelmaneuvoston jäsenenä. ==Lähteet== == Aiheesta muualla== *Pauli Räsäsen muistokirjoitus Helsingin Sanomissa Luokka:Kansanedustajat Luokka:SKDL:ssä vaikuttaneet henkilöt Luokka:Suomalaiset lääkärit Luokka:Oulun vaalipiiri Luokka:Vuonna 1935 syntyneet Luokka:Vuonna 2017 kuolleet